วันอาทิตย์ที่ 17 ตุลาคม 2021

คำเทศนาชุด ขยายอาณาจักรของพระเจ้า ตอนที่ 6 พระราชกิจของพระวิญญาณบริสุทธิ์

การประกาศข่าวประเสริฐ เป็นแผนงานของพระเจ้าที่ทรงปรารถนาให้มนุษย์ทุกคนได้ยินเรื่องราวของพระเยซูคริสต์ อันนำไปสู่การรับความรอด เราได้เรียนรู้ถึงความรักของพระเจ้าที่ทรงมีต่อมนุษย์ทุกคน พระองค์ไม่ต้องการให้ใครต้องพินาศ จึงได้ส่งพระเยซูคริสต์มาเพื่อเรา พระราชกิจของพระเยซูคริสต์ โดยการสิ้นพระชนม์บนไม้กางเขนนั้นมีผลต่อการเปลี่ยนแปลงชีวิตของเราอย่างมาก และก่อนที่พระเยซูคริสต์จะเสด็จขึ้นไปหาพระบิดา พระองค์ได้มอบหมายงานแห่งการคืนดีให้กับเราคือ พระมหาบัญชาของพระเจ้า และพระองค์ทราบดีว่า การที่เราจะทำตามพระมหาบัญชาของพระเจ้าได้สำเร็จนั้น เราต้องมีอีกผู้หนึ่งที่จะช่วยเรา เป็นองค์ที่ปรึกษาให้กับเรา วันนี้เราจะมาเรียนรู้จักองค์ที่ปรึกษาที่พระเยซูคริสต์ทรงบอกกับเราไว้ก่อนที่พระองค์จะเสด็จกลับไปอยู่กับพระบิดา

1. เหตุผลที่เราจำเป็นต้องมีองค์ที่ปรึกษามหัศจรรย์
   1. เป็นพระประสงค์ของพระเยซูคริสต์ - ยอห์น 14:16-17 , ยอห์น 16:7 , กิจการ 1:4-5 , กิจการ 2:1-4

1.2 เพื่อร่วมงานกับพระวิญญาณบริสุทธิ์ - กิจการ 1:8 , มัทธิว 28:19

1. พระราชกิจของพระวิญญาณบริสุทธิ์เกี่ยวกับข่าวประเสริฐ - ยอห์น 16:8
   1. พระวิญญาณบริสุทธิ์ ทำให้โลกรู้แจ้งในเรื่องความบาป - โรม 8:2
   2. พระวิญญาณบริสุทธิ์ทรงทำให้โลกรู้แจ้งในเรื่องความชอบธรรม -โรม 6:18 , เอเฟซัส 4:24 , โรม 3:22
   3. พระวิญญาณบริสุทธิ์ทำให้โลกรู้แจ้งเรื่องการพิพากษา - ยอห์น 16:8 , ยอห์น 16:11 , 1 โครินธ์ 11:32 , ยอห์น 3:16-18
2. 3 วิธีที่เราจะร่วมงานในพระราชกิจของพระวิญญาณบริสุทธิ์
   1. ผ่านทางการอธิษฐาน - ยูดา 1:20 , กิจการ 1:13-14 , โรม 8:26
   2. ผ่านทางรับการทรงนำจากพระวิญญาณบริสุทธิ์ - ลูกา 12:12 , โรม 8:14 , กิจการ 8:26-29
   3. ผ่านทางการเชื่อฟังและทำตามพระวิญญาณบริสุทธิ์ - กิจการ 8:35, 37 , กิจการ 13: 1-3

**สรุป** ท่านได้เรียนรู้ถึงพระราชกิจของพระวิญญาณบริสุทธิ์แล้วว่า เป็นพระประสงค์ของพระเยซูคริสต์ที่ต้องการให้เรามีองค์ที่ปรึกษา เพราะพระวิญญาณบริสุทธิ์ทรงทำให้โลกรู้แจ้งเรื่องความบาป ความชอบธรรม และการพิพากษา อันนำไปสู่การกลับใจใหม่ และต้อนรับพระเยซูคริสต์เป็นพระผู้ช่วยให้รอด เมื่อท่านรับใช้งานของพระเจ้าในการประกาศข่าวประเสริฐ ท่านจะมีพระวิญญาณบริสุทธิ์คอยนำทาง ทรงแจ้งแก่ท่าน เพื่อท่านจะสามารถประกาศข่าวประเสริฐด้วยใจกล้า โดยการร่วมงานกับพระองค์ ถึง 3 วิธีด้วยกัน คือ ผ่านทางการอธิษฐาน , ผ่านทางการรับการทรงนำ และ ผ่านทางการเชื่อฟังและทำตามของท่าน เพื่อที่ท่านจะกระทำตามพระมหาบัญชาของพระเจ้าให้สำเร็จในโลกนี้

คำถามอภิปราย:

1. เพราะเหตุใดเราจำเป็นต้องมีองค์ที่ปรึกษามหัศจรรย์?
2. พระราชกิจของพระวิญญาณบริสุทธิ์เกี่ยวกับข่าวประเสริฐคืออะไรบ้าง?
3. 3 วิธีที่เราจะร่วมงานในพระราชกิจของพระวิญญาณบริสุทธิ์คืออะไร?